സുകുമാരൻ ചാലിഗദ്ദ

കേരളത്തിലെ ഗോത്രകവികളിൽ ശ്രദ്ധേയനാണ് സുകുമാരൻ ചാലിഗദ്ദ എന്ന പേരിലെഴുതുന്ന ബേത്തിമാരൻ. റാവുള ഭാഷയിലും മലയാളത്തിലും എഴുതുന്നു. കേരള സാഹിത്യ അക്കാദമി ജനറൽ കൗൺസിൽ അംഗമാണ്.  കഥകളും പാട്ടുകളും തിരക്കഥകളും എഴുതാറുണ്ട്. തെരുവ് നാടകങ്ങൾ, നാടകം, ഡോക്യുമെന്ററികൾ, ഹ്രസ്വചിത്രങ്ങൾ, സിനിമ എന്നിവയിലും റേഡിയോ നാടകങ്ങളിലും അഭിനയിച്ചിട്ടുണ്ട്.https://www.mathrubhumi.com/literature/features/poet-sukumaran-chaligadha-life-and-poems-1.5974753
ജീവിതരേഖ
വയനാട്ടിലെ കുറുവാദ്വീപിന് സമീപം കബനി നദിയോട് ചേർന്ന് കിടക്കുന്ന ചാലിഗദ്ദയിലാണ് സുകുമാരൻ താമസിക്കുന്നത്. ‘കല്യാണച്ചോറ്’, ‘മീനുകളുടെ പ്രസവ മുറി’, ‘അവന്റെ തുമ്പിക്കൈയിലൊരു പുഴയുണ്ടായിരുന്നു’, ‘നിന്റെ ഉള്ളിലെ നരിയും എന്റെ ഉള്ളിലെ പുലിയും’, ‘മഴഭാഷ’, ‘കൂരി’, ‘ഏട്ടക്കൂരി’ തുടങ്ങി നിരവധി ശ്രദ്ധേയമായ കവിതകൾ സുകുമാരൻ ചാലിഗദ്ദ എഴുതിയിട്ടുണ്ട്. 2013-ൽ ടി.എൻ. ഗോപകുമാർ സംവിധാനം ചെയ്ത അന്താരാഷ്ട്ര തിയേറ്ററിക്കൽ നാടകമായ ‘എ ബ്ലാക്ക് ടാൽക്കം പൗഡർ’ പ്രോജക്ടിലും മനോജ് കാന സംവിധാനം ചെയ്ത ദേശീയപുരസ്കാരം നേടിയ ‘കെഞ്ചിര’ എന്ന സിനിമയിലും അഭിനയിച്ചു. ഗദ്ദിക കലാകാരനായിരുന്ന പി.കെ. കരിയനോടൊപ്പം ഒട്ടേറെത്തവണ അരങ്ങ് പങ്കിട്ടുണ്ട്. ‘ബേത്തിമാരൻ’ എന്ന ഓർമ്മക്കുറിപ്പ് 2022 ൽ പ്രസിദ്ധീകരിച്ചു. 
കൃതികൾ
 ‘ബേത്തിമാരൻ’ 
 കുറു – ആനക്കഥകൾ
അവലംബം